1974ko Santurtziko leherketa

1974ko Santurtziko leherketa Bizkaiko herri horretan 1974ko azaroaren 18an gertatu zen. Hildako bat izan zen eta 13 lagun zauritu ziren. Jende askoren buruan 1967an Butano biltegiaren leherketa gertatutakoa berpiztu zen eta zurrumurruek berriro ere butanoarekin arazoa izan zela zabaldu zen nahiz eta horrela ez izan.

Gertaerak 
Istripua arto biltegi batean eman zen. Han gasak metatu ziren eta haiek eztanda eragin zuten. Istripua ACEPROS enpresaren alboko pabiloietan gertatu zen. 1967an gertatutakoa buruan, jende askok, beldurtuta, ihesari ekin zion. Hildako bat izan zen eta 13 lagun zauritu ziren, horietatik bi oso larri. Kasu honetan istripua larriago izateko aukera izan zuen zeren eta azpiko galerietan petrolio-produktuak zeramatzan tutuak baitzeuden.

Eztandaren jatorria arto hartzitua izan zen.

Erreferentziak

Ikus, gainera 
 Santurtziko Butano biltegiaren leherketa

Kanpo estekak 
 Ander Leon Nanclaresen erreportaia Argia aldizkarian, 2002ko apirilaren 3an.

Santurtziko historia
1974
Laneko istripuak
Euskal Herriko istripuak